Manchester United iridu lil Paul Pogba jibqa' f'Old Trafford sakemm jirtira Manchester United iridu lil Paul Pogba jibqa' f'Old Trafford sakemm jirtira minn player. L-ex player ta' Juventus issa daħal fl-aħħar 12-il xahar tal-ftehim eżistenti tiegħu mar-Red Devils, u x-xnigħat dwar tluq possibbli fis-sajf qed ikomplu jidwu. Paris Saint-Germain huma maħsuba li qed jippjanaw offerta ta' £51 miljun għal Pogba, filwaqt li United mistennija jakkwistaw lil Eduardo Camavinga bħala sostitut potenzjali. Madankollu, il-club immexxi minn Ole Gunnar Solskjaer għadu jittama li jorbot lill-midfielder bi ftehim ġdid fit-tul – wieħed li jarah jibqa' fil-club sakemm idendel iż-żarbun. Pogba mhuwiex ħerqan iżżejjed biex jingħaqad PSG u jidher ħerqan li jiffirma estensjoni ma' United, minkejja t-talbiet ta' Mino Raiola s-sena l-oħra li ż-żmien tal-klijent tiegħu mar-Red Devils kien "spiċċa". Pogba skorja goal wieħed u pprovda assist għal Franza waqt il-Euro 2020. Dan filwaqt li skorja 38 goal u pprovda 42 assist f'206 dehriet bil-flokk ta' Man United.